продажби за Съюза не бяха счетени за представителни за цената (и за количествата), за които производителите износители биха продавали на Съюза продукта, предмет на прегледа, при отсъствието на каквито и да било мерки. При тези обстоятелства се счита, че продажбите на Съюза по време на РПРП не биха могли да се използват за оценка на това дали има вероятност дъмпингът да продължи, ако се допусне срокът на антидъмпинговите мерки да изтече.
 (72)
 В отговор на разгласяването RFPA и Eurochem заявиха във връзка с член 11, параграф 9 от основния регламент, че тъй като структурата на руските продажби не се е променила, е следвало да се използва същата методология, която е използвана за определяне на нивото на митото при последния междинен преглед (31) (т.е. въз основа на експортните продажби на стабилизирания АН на Kirovo за Съюза), за определяне на вероятността за продължаване на дъмпинга в този случай. В същия дух Uralchem заяви, че ако в Регламент за изпълнение (ЕС) 2018/1722 стабилизираният АН на Kirovo е приет за най-доброто и единствено съществуващо доказателство за определяне на нивото на митото за Русия като цяло, Комисията е трябвало да направи същото в настоящия случай съгласно член 11, параграф 9 от основния регламент. Освен това Uralchem е извършил отделен анализ на дъмпинга, ограничен до продажбите си на стабилизирания АН.
 (73)
 Комисията отбелязва, че тези твърдения произхождат от погрешно предположение, тъй като Комисията не е използвала експортната цена на стабилизирания АН от Kirovo, за да определи нивото на мерките в последния междинен преглед. И в двата случая износът за трети държави е в основата на констатациите на Комисията. При междинния преглед обаче, при липсата на използваеми руски продажби на пазара на ЕС и при необходимостта от изчисляване на маржа на вредата въз основа на продажбите на Съюза, беше установено, че продажбите на стабилизиран АН от Kirovo на Съюза са най-добрият съществуващ показател за извършване на изчисление за сравнение на цените, което би могло да се използва за определяне на новото ниво на митото. Освен това, за да може този показател да бъде сравним с използваемите руски продажби за ЕС, цените на Kirovo за стабилизирания АН бяха коригирани за изчисляване на подбиването и занижаването на цените. Това не се изисква при преглед с оглед изтичане на срока на действие на мерките, когато оценката на вероятността за повторно възникване на дъмпинга може да се основава изцяло на действителните сделки по продажби на трети държави. Комисията отбелязва също така, че методологията, приложена в настоящия преглед, е следвала същата методология, а именно използване на износа за трети държави при оценка на вероятността за повторно възникване на дъмпинга, която беше приложена при последния преглед с оглед изтичане на срока на действие на мерките. Следователно Комисията е спазила напълно член 11, параграф 9 от основния регламент. Поради това твърденията бяха отхвърлени.
 (74)
 Освен това Acron и Eurochem заявиха в отговор на разгласяването, че по време на разследвания период в рамките на прегледа продажбите им за Съюза са били стабилни, на представителни цени и в достатъчно големи обеми, за да се даде възможност